# L'independent de Gràcia

L'Independent de Gràcia és un setmanari imprès en paper d'informació de proximitat en llengua catalana i de distribució gratuïta publicat a Barcelona, el Barcelonès (Catalunya). Va ser fundat el 14 d'agost de 2000, inicialment com a publicació mensual i dirigit llavors pel periodista Xavier Borràs.
L'àmbit de distribució del setmanari i de cobertura de les informacions són els cinc barris del Districte de Gràcia de la ciutat de Barcelona: la Vila de Gràcia, el Coll, Vallcarca i els Penitents, la Salut, i el Camp d'en Grassot-Gràcia Nova.
L’Associació Cultural L’independent de Gràcia forma part de l'Associació de Mitjans d’Informació i Comunicació (AMIC), i de l’edició que fa del setmanari, se’n distribueixen uns 8500 exemplars setmanals, cada divendres, a més de 700 punts del districte sense comptar la llar de totes les sòcies.

## Història

El setmanari es fundà el 14 d'agost del 2000. El director dels primers vuit números fou Xavier Borràs. Després, el periodista Albert Balanzà, estigué a càrrec de la direcció durant 24 anys fins a arribar al número 1000. Entomà el relleu i n’és el seu actual director el periodista Jordi Notó. Així mateix, conformen l’equip de redacció actual al seu costat: la Laura Minguella com a Cap de Cultura i el Biel Minguell com a Cap d’Esports i digital, a part d’un equip de col·laboradors puntuals.
L'any 2014 neix l'Associació Cultural L’independent de Gràcia amb l’objectiu de donar continuïtat al setmanari, fent d'editora de la publicació. El format d’associació a més, permet que la gent del districte que vol recolzar el mitjà, pugui incidir amb el seu vot a les assemblees generals, i dur a terme diferents iniciatives com a entitat per tal d'apropar la cultura a les seves sòcies i a la gent del districte. En són exemples la col·laboració amb els Cinemes Verdi per LaMarató de 3CAT, la participació al Concurs Literari Vila de Gràcia, o la promoció i organització del Vila Màgica Festival Internacional de màgia a Barcelona, entre d'altres.
El 2020, amb una nova junta encapçalada per Emeteri Frago com a President de l’associació, es reformula la pàgina web amb una nova línia visual i una navegació més còmoda. Així mateix, es crea un canal d’Instagram per donar visibilitat tant a les notícies com a les activitats de l’entitat.
Tot i no poder dur a terme una gran celebració en commemoració dels 20 anys recorreguts a causa de la COVID-19, i més endavant haver d’afrontar la complicació econòmica que aquest episodi suposà per a l’edició, l’any 2022 l’associació organitza un seguit d’activitats per celebrar els 900 números, i crea un curt d’anunci per sala de cinema per l’ocasió.
Així mateix, a finals del 2022, i amb intenció de promoure la digitalització i participació veïnal, l’associació crea un Canal de Telegram mitjançant el qual arribar a les persones interessades en la publicació de forma directa, i inaugura un nou espai exclusiu a la pàgina web, consistent de 3 canals temàtics, relacionats amb la gastronomia, l’esport i la interculturalitat i l’espiritualitat, mitjançant els quals diferents col·laboradors, coordinen i donen veu a iniciatives, persones i projectes del districte relacionats amb aquestes temàtiques.
El 2023, aquest espai s’expandeix amb 3 canals més, relacionats amb la història, l’aprenentatge a partir dels jocs i la joventut respectivament, i s’inaugura el Pòdcast: La Gràcia de la Cultura. També es comença a plantejar el contingut audiovisual a YouTube, mitjançant l’espai Independent.TV.
El 2024 crea un Grup de Telegram dividit per temes anomenat Participa, que inclou un espai de Xat obert per a suggeriments i la discussió de temes entre les integrants. Durant aquest període, també s’incorpora a l’associació el col·lectiu Minerva Dones Creadores de Gràcia, integrat per dones artistes amb relació amb el districte i s’inicia un pòdcast per promoure’n la seva visibilitat.
Aquest mateix any, promou i organitza, del 10 al 13 d’octubre i en un esforç col·laboratiu conjuntament amb diverses entitats del districte, la 1a edició del Vila Màgica – Festival Internacional de màgia a Barcelona.
A finals d’any, a més, estableix una col·laboració amb l’Orfeó Gracienc per inaugurar i gestionar la Sala Nusos. Un espai dedicat a la cultura, on exposar obres de diferents disciplines i autores i on també organitzar debats, xerrades i altres activitats culturals.

## Referències

* ↑ «Neix L'Independent de Gracia, nou periodic mensual». Vilaweb, 14-08-2000. [Consulta: 27 gener 2013].
* ↑ «Mitjans en paper de l'AMIC». AMIC, 21-12-2022.
* ↑ «Mil, i moltes gràcies» (en català), 13-12-2024. [Consulta: 23 febrer 2025].
* ↑ «Articles destacats del Nº 1000 de L'Independent de Gràcia» (en català), 13-12-2024. [Consulta: 23 febrer 2025].
* ↑ «Jordi Notó, un home de ràdio i de llibres, nou director del setmanari» (en català), 13-12-2024. [Consulta: 23 febrer 2025].
* ↑ «Ella | Albert Balanzà» (en català), 09-02-2024. [Consulta: 23 febrer 2025].
* ↑ «El Grup Barnils i l’Independent de Gràcia compartiran seu». Grup Barnils, 21-12-2022. [Consulta: 7 octubre 2016].
* ↑ «Anunci a Instagram de la participació de l'associació a LaMarató de TV3 i la projecció gratuïta d'una pel·lícula en col·laboració amb els Cinemes Verdi» (en català). Associació cultural L'independent de Gràcia, 11-12-2023. [Consulta: 23 febrer 2025].
* ↑ «Concurs Literari Vila de Gràcia 2024» (en català). Associació cultural L'independent de Gràcia, 18-02-2024. [Consulta: 23 febrer 2025].
* ↑ «Vila Màgica: Mag Lari com a cap de cartell i espectacles de dotze disciplines» (en català), 06-09-2024. [Consulta: 2 març 2025].
* ↑ «L'independent de Gràcia estrena nova web i compte d'Instagram | Associació Cultural L'independent de Gràcia» (en català). Associació Cultural L'independent de Gràcia, 06-10-2020. [Consulta: 23 febrer 2025].
* ↑ «Nova junta de l'associació i nous reptes | Associació Cultural L'independent de Gràcia» (en català). Associació Cultural L'independent de Gràcia, 25-03-2022. [Consulta: 23 febrer 2025].
* ↑ «L'Independent de Gràcia' compleix 20 anys | betevé» (en català). Betevé, 22-09-2020. [Consulta: 23 febrer 2025].
* ↑ «Més enllà del 900 | Associació Cultural L'independent de Gràcia» (en català), 13-01-2023. [Consulta: 23 febrer 2025].
* ↑ L'independent de Gràcia. «Curt cinematogràfic de L'Independent de Gràcia - Premsa de proximitat 📰» (en català). Associació cultural L'independent de Gràcia, 12-01-2023. [Consulta: 23 febrer 2025].
* ↑ «Canal de Telegram - L’Independent de Gràcia» (en català). Associació Cultural L'independent de Gràcia. [Consulta: 23 febrer 2025].
* ↑ «Nou espai digital: Canals Temàtics» (en català). Associació Cultural L'independent de Gràcia, 11-11-2022. [Consulta: 23 febrer 2025].
* ↑ «Canals temàtics» (en català). Associació Cultural L'independent de Gràcia, 06-11-2022. [Consulta: 23 febrer 2025].
* ↑ «Gastrogracia - Articles - L'independent de Gràcia» (en català). Associació Cultural L'independent de Gràcia. [Consulta: 23 febrer 2025].
* ↑ «Gràcia en joc - Articles» (en català). Associació Cultural L'independent de Gràcia, 02-08-2025. [Consulta: 23 febrer 2025].
* ↑ «Interculturalitat i Espiritualitat - Articles» (en català). Associació Cultural L'independent de Gràcia, 02-01-2025. [Consulta: 23 febrer 2025].
* ↑ «La Gràcia de la Cultura» (en català). Associació Cultural L'independent de Gràcia. [Consulta: 23 febrer 2025].
* ↑ «Anunci a Instagram de la publicació del pòdcast, la seva temàtica i llargada» (en català). Associació cultural L'independent de Gràcia, 05-12-2023. [Consulta: 23 febrer 2025].
* ↑ «Canal de YouTube de L'independent de Gràcia» (en català). Associació cultural L'independent de Gràcia. [Consulta: 23 febrer 2025].
* ↑ «Grup de Telegram Participa - L’independent de Gràcia» (en català). Associació Cultural L'independent de Gràcia. [Consulta: 23 febrer 2025].
* ↑ «Participa! Som a Telegram | Associació Cultural L'independent de Gràcia» (en català). Associació Cultural L'independent de Gràcia, 14-04-2024. [Consulta: 23 febrer 2025].
* ↑ «Col·lectiu Minerva Dones Creadores de Gràcia» (en català), 22-12-2024. [Consulta: 23 febrer 2025].
* ↑ «MINERVA Dones Creadores de Gràcia» (en català). Associació Cultural L'independent de Gràcia. [Consulta: 23 febrer 2025].
* ↑ «I ara, Vila màgica! | Associació Cultural L'independent de Gràcia» (en català). Associació cultural L'independent de Gràcia, 26-07-2024. [Consulta: 23 febrer 2025].
* ↑ «Canal d'Instagram de la Sala Nusos» (en català). Associació Cultural L'independent de Gràcia. [Consulta: 23 febrer 2025].
* ↑ «La sala Nusos, un nou punt de trobada cultural gracienc per artistes emergents» (en catalan), 13-12-2024. [Consulta: 23 febrer 2025].